Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 414

2005. március 15-én, az utolsó jelentést 2009. március 15-én kell a Bizottság elé terjeszteni. – Ezeknek a jelentéseknek a szerkezetátalakítási folyamat és a kapacitások csökkentése és kihasználása ellenõrzésének lehetõvé tételére vonatkozó minden szükséges információt tartalmazniuk kell, és azokban elegendõ pénzügyi adatot kell szolgáltatni annak értékelésére, hogy ezeknek a rendelkezéseknek és az A. függeléknek a feltételei és a követelményei teljesültek-e. A jelentéseknek tartalmazniuk kell legalább az A. függelék IV. részében felsorolt adatokat, amelyekre nézve a Bizottság fenntartja magának a jogot, hogy az ellenõrzési folyamat során szerzett tapasztalatainak megfelelõen ezeket módosítsa. A kedvezményezett vállalkozások egyéni üzleti jelentésein kívül jelentést kell készíteni a román acélipar általános helyzetérõl is, amelynek ki kell térnie a legutóbbi makrogazdasági fejleményekre is. – Románia kötelezi a kedvezményezett vállalkozásokat minden olyan lényeges adat közzétételére, amelyek egyéb körülmények között bizalmasnak minõsülhetnek. A Tanácsnak készített beszámolójában a Bizottság gondoskodik arról, hogy a vállalkozásspecifikus bizalmas információk nem kerülnek nyilvánosságra.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes